**תאריך: 3.2025**

**לכבוד**

**מ. משק**

**מנהל/ת מש"א**

**שלום רב,**

**הנדון: פניה להצגת מועמדות לתפקיד מנהל/ת תאגיד צמח אבוקדו**

צמח אבוקדו הינו תאגיד הכולל בית אריזה אשר משרת את מגדלי המנגו, אבוקדו, פרי הדר, קליפים ותירס.  
התאגיד הוקם בשנת 1980 וצבר ניסיון רב שנים תוך חיזוק וביסוס המותג ׳צמח אבוקדו׳.

אנו פונים למשקים להציע שמות מועמדים מתאימים לתפקיד מנהל/ת תאגיד צמח אבוקדו.

מצ"ב דרישות והגדרת התפקיד.

את שמות המועמדים בצירוף קורות חיים יש להעביר למורן פינסקי - מנהלת משאבי אנוש

למייל: hrz@zemach.co.il

המועד האחרון להצגת מועמדות **16.3.2025** .

בברכה,

מורן פינסקי

מנהלת משאבי אנוש

**מכרז לתפקיד מנהל/ת תאגיד צמח אבוקדו**

**תיאור התפקיד:**

אנו מחפשים מנהל תאגיד על כל היבטיו וכמו כן אחראי על הפיתוח העסקי של התאגיד.

מנהל/ת בעל/ת חזון, ניסיון ניהולי מוכח ויכולת הובלה אסטרטגית להצלחת הארגון.

המועמד/ת המתאים/ה יהיה/תה אחראי/ת על כלל הפעילות העסקית של החברה, ניהולה וצמיחתה בשוק תחרותי.

התפקיד כולל:

* **גיבוש אסטרטגיה** – מטרות ואסטרטגיה ארוכת טווח בהתאמה למגמות השוק וליעדים העסקיים של החברה.
* **ניהול פיננסי ואחריות על הרווחיות** – כולל הכנת תוכנית עבודה שנתית, ניהול תקציב ועמידה ביעדים פיננסיים תוך מתן דיווחים להנהלה תכנון מול ביצוע.
* **ניהול ופיתוח עסקי** – זיהוי הזדמנויות צמיחה, הרחבת פעילות קיימת, פיתוח שווקים חדשים, פיתוח מוצרים ושירותים חדשים.
* **הובלת צוותים וניהול ההון האנושי** – ניהול בכירים ומנהלים, פיתוח צוותי עבודה, גיוס ושימור עובדים.
* פי**קוח ובקרה** – אחריות על ביצועי הארגון, מדידה והערכת ביצועים, ניהול סיכונים ובקרת איכות.

ניהול המוצרים הקיימים בכפוף לדרישות ולתקנים, מדיניות ומטרות הארגון.

* דיווח שוטף ועמידה ביעדים ובמטרות של דירקטוריון הארגון.
* **קשרי לקוחות ושותפויות אסטרטגיות** – טיפוח קשרים עם לקוחות מרכזיים, ספקים, גופים עסקיים נציג צמח בגליל אקספורט , מועצות היצור ושלוחות המגדלים השונים.
* **הטמעת חדשנות** – זיהוי טכנולוגיות מתקדמות שיכולות לשפר את פעילות החברה, ייעול תהליכים.

**דרישות התפקיד:**

* ניסיון מוכח בתפקיד מנכ"ל/ית בחברה בתחום רלוונטי.
* ניסיון ניהולי בתפעול של תוצרת חקלאית – יתרון.
* ניסיון מוכח בניהול יחידות רווח והפסד.
* היכרות מעמיקה עם השוק שבו פועלת החברה, מגמות, מתחרים והזדמנויות עסקיות.
* יכולת מוכחת בגיבוש והובלת אסטרטגיה עסקית וניהול שינויים בארגון.
* ניסיון בהובלת מהלכים עסקיים מורכבים, כולל ניהול מו"מ והסכמים עם שותפים אסטרטגיים.
* יכולת ניהולית גבוהה והובלת צוותי עבודה מגוונים – גיוס, הנעה, העצמה ושימור עובדים.
* שליטה גבוהה בניהול פיננסי – תכנון תקציבי, בקרת עלויות, דוחות כספיים, ניתוחים כלכליים.
* ניסיון בעבודה מול דירקטוריון, משקיעים וגופים אחרים.
* בעל/ת כישורי תקשורת מעולים וייצוגיות ברמה גבוהה.
* שליטה מלאה באנגלית – חובה.
* השכלה אקדמית רלוונטית – יתרון לתואר שני במנהל עסקים, כלכלה או תחום משיק.
* נכונות לעבודה בארגון אינטנסיבי ועמידה בתנאי לחץ.